কনভেনশনাল কৃষিতে অতিরিক্ত হারে রাসায়নিক সার ও কীটনাশকের ব্যবহার পৃথিবীর জীববৈচিত্র্যকে হুমকির মুখে ফেলেছে। কীটনাশকের প্রভাবে ইতোমধ্যে বিলুপ্ত হয়ে গেছে অনেক ইতর প্রজাতির প্রাণী, বিলুপ্তির হুমকিতে আছে হাজারো প্রজাতির কীট-পতঙ্গ। বিশেষত, গত কয়েক দশক ধরে ইউরোপ ও আমেরিকার দেশগুলোয় কীটনাশকের মাত্রাতিরিক্ত ব্যবহার চরম ঝুঁকিতে ফেলে সেই অঞ্চলের মৌমাছি, বোলতা ও ভ্রমরের। ভয়ঙ্কর হারে কমেছে এদের সংখ্যা। কীটনাশকের প্রভাবে চলার পথেই এরা মারা পড়ছে ঝাঁকে ঝাঁকে। আর যেগুলো বিষের প্রভাব কাটিয়ে বেঁচেছে তাদের অনেকে বন্ধ্যাও হচ্ছে চিরকালের মতো, আবার কেউ কেউ কীটনাশকেই আসক্ত হয়ে পড়ছে।